Поштовани,

Са циљем да помогнемо вашим ученицима 8. разреда при избору школе у којој ће наставити са средњошколским образовањем обавештавамо вас да Прва нишка гимназија „Стеван Сремац“ ове школске године уписује:

- **1** одељење **филолошке** гимназије (**24** ученика) – *специјализовано*,

- **1** **географско-историјско** одељење (**20** ученика) – *специјализовано*,

- **1** **сценско и аудио-визуелно** одељење (**20** ученика) – *специјализовано*,

- **3** одељења **друштвено-језичког** смера (**90** ученика),

- **2** одељења **природно-математичког** смера (**60** ученика).

**Пријављивање** за пријемне испите за специјализована одељења трајаће **од 4. до 8. априла**.

Од 4. до 7. априла ученици се могу пријавити преко Портала www.mojasrednjaskola.gov.rs (МСШ), а 7. и 8. априла непосредно у нашој школи.

Полагање **пријемних испита** за специјализована одељења је **од 14. до 21.** маја.

Бесплатна онлајн припремна настава за полагање пријемних испита, као и консултације са професорима, биће изведене у априлу и мају.

Пријављивање за припремну наставу врши се преко мејл адресе: pripremnanastava2022@sremac.edu.rs

Ученици који желе да се пријаве за припремну наставу треба да на наведену мејл адресу пошаљу следеће податке: име и презиме ученика, назив своје основне школе, своју мејл адресу и број телефона и специјализовано одељење за које су заинтересовани.

Све информације у вези уписа и презентације специјализованих смерова и пријемних испита доступне су на: [www.sremac.edu.rs](http://www.sremac.edu.rs)

Чланови нашег Тима за промоцију школе ће наредних дана ступити у контакт са Вашим наставницима задуженим за професионалну оријентацију како би осмислили најбоље начине како да ученицима Ваше школе пруже све информације о упису у ПНГ „Стеван Сремац“.

Ми смо Вам доступни за све информације као Тим за промоцију ПНГ „Стеван Сремац“.

Срдачно,

Тим за промоцију Прве нишке гимназије „Стеван Сремац“

Прва нишка гимназија „Стеван Сремац“,

Вожда Карађорђа 27, 18105 Ниш, Србија

+381 18 527 622

pngss@sremac.edu.rs